smcproject/ml-wiki-sentences huggingface dataset:
1949 വരെ കോട്ടയം റവന്യൂ ജില്ലയുടെ ഭാഗമായിരുന്നു ഈ പ്രദേശം.
പിന്നീട് വരാപ്പുഴ തിരുക്കൊച്ചി സംസ്ഥാനത്തിന്റെ ഭാഗമായ തൃശൂർ ജില്ലയുടെ ഭാഗമായി .
1956 നവംബർ ഒന്നുമുതൽ കേരള സംസ്ഥാനം രൂപം കൊണ്ടെങ്കിലും എറണാകുളം ജില്ലയുടെ ഭാഗമായി വരാപ്പുഴ രൂപപ്പെടുന്നത് 1958-ൽ ആണ്.
ഇന്നത്തെ വരാപ്പുഴ, ഏലൂർ പഞ്ചായത്തുകൾ ഉൾപ്പെട്ട പ്രദേശമായിരുന്നു വരാപ്പുഴ വില്ലേജ് യൂണിയന്റെയും ആദ്യകാല പഞ്ചായത്തിന്റെയും വ്യാപകാതിർത്തി.
1990 ൽ വരാപ്പുഴ പഞ്ചായത്ത് വിഭജിക്കപ്പെട്ട് ഇന്നത്തെ രൂപത്തിൽ ഏലൂർ-വരാപ്പുഴ പഞ്ചായത്തുകൾ ആയി മാറി.
വരാപ്പുഴ വില്ലേജ് യൂണിയന്റെ ആദ്യത്തെ പ്രസിഡന്റായിരുന്നു പോൾ തളിയത്ത്.
അതിനുശേഷം നിലവിൽ വന്ന വരാപ്പുഴ പഞ്ചായത്തിന്റെയും ആദ്യത്തെ പ്രസിഡന്റ് പോൾ തളിയത്ത് തന്നെ ആയിരുന്നു.
ചരിത്രം ഈ ലേഖനമോ അഥവാ ഈ ലേഖന ഭാഗമോ ഒരു പക്ഷേ മറ്റേതെങ്കിലും സ്രോതസ്സിൽ നിന്നും പകർത്തി എഴുതിയതാകാം അങ്ങനെയെങ്കിൽ ഇത് വിക്കിപീഡിയയുടെ പകർപ്പവകാശ നയങ്ങൾക്ക് എതിരാണ് .
സ്വതന്ത്ര പകർപ്പവകാശമില്ലാത്ത എല്ലാ http://lsgkerala.in/varapuzhapanchayat/history/ ( Duplication Detector report · CopyVios ) നീക്കംചെയ്തോ അല്ലെങ്കിൽ  സ്വന്ത്രപകർപ്പവകാശ നിബന്ധനയുള്ള ഉള്ളടക്കമാണെങ്കിൽ അതിന് മതിയായ കടപ്പാട് രേഖപ്പെടുത്തിയോ ഈ ലേഖനം തിരുത്തി ഉറവിടം അവലോകനം ചെയ്ത് പരിഹരിക്കുക, അല്ലാത്ത പക്ഷം ഈ താൾ നീക്കം ചെയ്യാൻ നിർദ്ദേശിക്കുക.
വിദേശ മിഷനറിമാരുടെ പ്രധാന പ്രവർത്തന കേന്ദ്രമായിരുന്നു വരാപ്പുഴ.
സത്യ ക്രിസ്ത്യാനികൾ എന്ന് അവരെ വിളിച്ചിരുന്നതുകൊണ്ട് അവരുടെ അധിവാസകേന്ദ്രത്തിന് സത്യപട്ടണം എന്നർത്ഥം വരുന്ന വെരാപ്പൊളിസ് എന്ന് നാമകരണം ചെയ്തിരുന്നുവെന്നും വെരാപൊളിസ് എന്ന പദത്തിൽ നിന്നും കാലാന്തരത്തിൽ വരാപ്പുഴ എന്ന പേരുണ്ടായി എന്നും പറയപ്പെടുന്നു.
പെരുമാക്കന്മാരുടെ വാണിജ്യധനകാര്യമന്ത്രിയുടെ ആസ്ഥാനം ഏലൂരായിരുന്നു.
മന്ത്രിയുടെ ഔദ്യോഗികനാമം ഏലേലചിങ്ങൻ (സിംഹൻ) എന്നായിരുന്നു.
ഏലൻ എന്ന ചെന്തമിഴ് വാക്കിന് വരൻ (അധികാരി) എന്നു കൂടി അർത്ഥമുണ്ട്.
ആ വാക്കിൽ നിന്ന് വരന്റെ പുഴയായും അതിനു രൂപപരിണാമം സംഭവിച്ച് വരാപ്പുഴയായെന്നും ഐതിഹ്യമുണ്ട്.
മഹാവിഷ്ണുവിന്റെ മൂന്നാമത്തെ അവതാരമായ വരാഹമൂർത്തി കുടികൊള്ളുന്ന വരാപ്പുഴയിലെ വരാഹക്ഷേത്രവുമായി ബന്ധപ്പെടുത്തി വരാഹപുരം എന്ന് വിളിച്ചിരുന്നത് ലോപിച്ച് വരാപ്പുഴ എന്ന സ്ഥലനാമം ഉണ്ടായതായും ഐതിഹ്യമുണ്ട്.
ഫ്യൂഡൽ വ്യവസ്ഥയുടെ അവസാന കണ്ണിയായിരുന്നു തേവർകാട്ടിലെ അറക്കൽ ജനാർദ്ദനനായ്ക്കന്റേത്.
ചില ശിക്ഷണാധികാരങ്ങൾ അന്നത്തെ ഭരണകർത്താക്കളിൽ നിന്നും ലഭിച്ചിരുന്ന ഒരു നാട്ടു പ്രമാണി കൂടിയായിരുന്നു അദ്ദേഹം.
ക്ഷേത്രപ്രവേശനം പോലെയുളള സാമൂഹ്യ പരിഷ്കരണ കാര്യത്തിൽ സുപ്രധാനമായ ഒരു പങ്കുവഹിച്ച വ്യക്തിയായിരുന്നു വലിയ വീട്ടിൽ ശ്രീകമലനാഥപൈ.
എം.എസ് 1948-ൽ തന്റെ ഏതാനും നാളത്തെ ഒളിവു ജീവിതകാലം കഴിച്ചു കൂട്ടിയത് പുത്തൻപള്ളിയിലെ പാലക്കപ്പറമ്പു തറവാട്ടിലായിരുന്നു എന്നത് അദ്ദേഹത്തിന്റെ ആത്മകഥയിൽ രേഖപ്പെടുത്താത്തതാണെങ്കിലും ഒരു ചരിത്ര യാഥാർത്ഥ്യമായി അവശേഷിക്കുന്നു.
വരാപ്പുഴ പ്രദേശത്ത് വ്യക്തി ഭൂവുടമകൾ വളരെ കുറവായിരുന്നതായാണ് കാണുന്നത്.
ഭൂമിയിൽ ഭൂരിഭാഗവും തുറവൂർ, ആലപ്പുഴ ദേവസ്വങ്ങളുടേതായിരുന്നു.
ഭൂമിയിൽ താമസിച്ചിരുന്നവരിൽ ഭൂരിഭാഗവും പാട്ടക്കുടിയാന്മാരോ കുടികിടപ്പുകാരോ ആയിരുന്നു.
ഭൂപരിഷ്കരണ നിയമത്തിന്റെ പ്രാരംഭഘട്ടമായ ഭൂനയബിൽ 1957-ൽ ഇ.
എം.എസിന്റെ ഭരണകാലത്ത് വന്നതോടെയാണ് കുടികിടപ്പുകാരെ തങ്ങളുടെ കുടിയിടത്തിൽ നിന്നും ഒഴിപ്പിക്കാതിരിക്കാനുള്ള സംരക്ഷണം നിലവിൽ വന്നത്.
തുടർന്ന് ഭൂപരിഷ്കരണ നിയമം നടപ്പിൽ വന്നങ്കിലും അതിനുമുമ്പേ തന്നെ 1969-ൽ വരാപ്പുഴയിലെ ഉന്നത ഭൂവുടമകളായ വലിയ വീട്ടിൽ തറവാട്ടുകാർ സ്വമേധയാ നൂറുപേർക്ക് എ.കെ.ജി.യെക്കൊണ്ട് കുടികിടപ്പവകാശം കൊടുപ്പിച്ചത് ഭൂപരിഷ്കരണ പ്രസ്ഥാനത്തിലെ സുപ്രധാന നാഴികക്കല്ലായിരുന്നു.
ഭൂപരിഷ്കരണത്തിലൂടെ കുടികിടപ്പുകാർക്കും കർഷകർക്കും മറ്റും ഉടമാവകാശം സിദ്ധിച്ചതോടെ സാമ്പത്തികമായും വിദ്യാഭ്യാസപരമായും സാമൂഹ്യപരമായും വമ്പിച്ച നേട്ടങ്ങളാണ് ഈ പ്രദേശത്തിന് കൈവരിക്കാൻ കഴിഞ്ഞിട്ടുള്ളത്.
എ.ഡി.1400-ന് മുമ്പേ തന്നെ പഞ്ചായത്തിന്റെ വടക്കുഭാഗത്തായി ശിവക്ഷേത്രം നിലനിന്നിരുന്നതായി രേഖകൾ ഉണ്ട്.
എ.ഡി.1400-ൽ എഴുതപ്പെട്ട കോക സന്ദേശം എന്ന കാവ്യത്തിന്റെ കർത്താവ് തിരുമുപ്പം ക്ഷേത്രം സന്ദർശിച്ചിട്ടുള്ളതായി രേഖപ്പെടുത്തിയിട്ടുണ്ട്.
സാംസ്കാരികമായി പൊതുവെ ഉയർന്ന നിലവാരം പുലർത്തുന്ന പഞ്ചായത്തുകളിലൊന്നാണ് വരാപ്പുഴ ഗ്രാമ പഞ്ചായത്ത്.
ഈ രംഗത്ത് ഉന്നത നിലവാരം പുലർത്തിയിട്ടുള്ള മഹത് വ്യക്തികളെ സംഭാവന ചെയ്യുവാൻ വരാപ്പുഴ ഗ്രാമ പഞ്ചായത്തിന് കഴിഞ്ഞിട്ടുണ്ട്.
ആരാധനാലയങ്ങൾ പ്രശസ്തമായ ദുർഗാദേവീ ക്ഷേത്രം ഗുരുദേവക്ഷേത്രം മണ്ണംതുരുത്ത് മുഹിയുദ്ദീൻ ജുമാ-മസ്ജിദ് മണ്ണംതുരുത്ത് ഇന്ഫണ്ട് ജീസസ് ചർച്ച്‌ തുണ്ടത്തുംകടവ് കാർമൽ മൌന്റ്റ്‌ ചർച്ച്‌ വരാപ്പുഴ ക്രിസ്തുനഗർ ചർച്ച്‌ ചെട്ടിഭാഗം സെൻറ് ജോർജ്ജ് ചർച്ച്‌ പുത്തൻപള്ളി വാനമ്പാടി കപ്പേള - പുത്തൻപള്ളി പള്ളിയ്ക്ക് കീഴിൽ ഉള്ള ഈ കപ്പേളയിൽ ആണ് പ്രശസ്തമായ മുട്ടുപെരുന്നാൾ  നടക്കുന്നത്.
രസകരമായ ഒരു കഥയാണ് ഈ പേരിനു പിന്നിൽ.
ആദ്യനാളുകളിൽ പള്ളിക്ക് സ്ഥലപരിമിതിയുണ്ടായിരുന്ന സമയത്ത് പെരുന്നാൾ നടത്തിയിരുന്നത് വഴിയിൽ വെച്ചായിരുന്നു.
അപ്പോൾ ആരാധരുടെ തിരക്കുമുലം ഒരാൾ എങ്ങോട്ടു തിരിഞ്ഞാലും മറ്റൊരാളുടെ ദേഹത്തു മുട്ടുമായിരുന്നു.
ഇതി പിന്നീട് മുട്ടുപെരുന്നാളായി മാറി പനയക്കൽ ശ്രീ വനദുർഗ്ഗ ക്ഷേത്രം - ദേവസ്വംപാടം ശ്രീരാമപുരം  മഹാവിഷ്ണു  ക്ഷേത്രം വിദ്യാഭ്യാസ സ്ഥാപനങ്ങൾ സെൻറ്  ജോർജ്ജ് ഹയർ സെക്കന്ററി സ്കൂൾ
,പുത്തൻപള്ളി ഗവ.
യു.പി  സ്കൂൾ ചിറയ്ക്കകം സെൻറ് ജോസെഫ് എൽ പി സ്കൂൾ , മണ്ണംതുരുത്ത് ഹോളി ഇന്ഫണ്ട് ബോയ്സ് ഹൈസ്കൂൾ എടംബാടം സെൻറ് ജോസഫ്‌ ഗേൾസ്‌ ഹൈസ്കൂൾ  എടംബാടം ഇന്ഫണ്ട് ജീസസ് എൽ പി സ്കൂൾ തുണ്ടത്തുംകടവ് സെൻറ് മേരീസ് എൽ പി സ്കൂൾ  മുട്ടിനകം ലിറ്റിൽ ഫ്ലവർ എൽ പി സ്കൂൾ ഒളനാട് പ്രധാനവ്യക്തികൾ എം.പി.പോൾ - സാംസ്കാരിക നായകൻ , സാഹിത്യകാരൻ.
റോസി തോമസ്‌  - എഴുത്തുകാരി ടി.എം.ചുമ്മാർ - പത്രപ്രവർത്തകൻ പപ്പൻ - ലോക പ്രശസ്തനായ വോളിബോൾ കളിക്കാരൻ സിനി തളിയത്ത് - അഖിലേന്ത്യാ തലത്തിൽ ഭാരതത്തെ പ്രതിനിധീകരിച്ച് കളിച്ച ബാസ്ക്കറ്റ് ബോൾ താരം.
വാർഡുകൾ തേവർക്കാട് ചിറയ്ക്കകം നോർത്ത് ചിറയ്ക്കകം സൌത്ത് പുത്തൻപള്ളി നോർത്ത് മുട്ടിനകം നോർത്ത് മുട്ടിനകം സൌത്ത് പുത്തൻപള്ളി സൌത്ത് മണ്ണംതുരുത്ത് വരാപ്പുഴ നോർത്ത് വരാപ്പുഴ സൌത്ത് തുണ്ടത്തുംകടവ് സൌത്ത് തുണ്ടത്തുംകടവ് നോർത്ത് തുണ്ടത്തുംകടവ് ഹെഡ്ക്വാർട്ടേഴ്സ് ചെട്ടിഭാഗം ടൌൺ ചിറയ്ക്കകംപാടി ദേവസ്വംപാടം സ്ഥിതിവിവരകണക്കുകൾ അവലംബം http://www.lsg.kerala.gov.in/pages/lb_general_info.php?intID=5 ID=630 ↑ ↑
വരാളി ഇംഗ്ലീഷ് വിലാസം https://ml.wikipedia.org/wiki/Varali
കർണാടകസംഗീതത്തിലെ ഒരു രാഗമാണ് വരാളി .
പൊതുവിൽ മേളകർത്താരാഗമായ ഝാലവരാളിയുടെ ജന്യരാഗമായി കണക്കാക്കുന്നു.
ഘടന,ലക്ഷണം ആരോഹണം: സ ഗ₁ രി₁ ഗ₁ മ₂ പ ധ₁ നി₃ സ അവരോഹണം: സ നി₃ ധ₁ പ മ₂ ഗ₁ രി₁ സ
വരാഹ നദി
ഇന്ത്യയിലെ തമിഴ്‌നാട് സംസ്ഥാനത്തെ തേനി ജില്ലയിലെ പെരിയകുളം പട്ടണത്തിലൂടെ ഒഴുകുന്ന ഒരു ചെറിയ നദിയാണ് വരാഹ നദി.
ഇത് മരുഗൽപട്ടിക്കടുത്തുള്ള വൈഗൈ നദിയിൽ ചേരുന്നു.
പെരിയാകുളത്തിനടുത്ത് സോത്തുപരായി അണക്കെട്ട് സ്ഥിതിചെയ്യുന്നു.
ഇതും കാണുക മഞ്ഞലാർ നദി പരാമർശങ്ങൾ
വരാപ്പുഴ റോമൻ കത്തോലിക്കാ അതിരൂപത ഇംഗ്ലീഷ് വിലാസം https://ml.wikipedia.org/wiki/Roman_Catholic_Archdiocese_of_Verapoly
varappuza adhiroopatha sthapithamaya varsham
വരാപ്പുഴ അതിരൂപത (English: Archdiocese of Verapoly, 1886 വരെ മലബാർ വികാരിയത്ത് , വരാപ്പുഴ വികാരിയത്ത് എന്നീ പേരുകളിൽ അറിയപ്പെട്ടിരുന്നു): ഇന്ത്യയിലെ ഏറ്റവും പഴക്കമേറിയ അതിരൂപതകളിൽ ഒന്നാണ് വരാപ്പുഴ അതിരൂപത.
കർമ്മലീത്ത മിഷനറിമാരുടെ ആസ്ഥാനമായിരുന്ന വരാപ്പുഴ ദ്വീപ്‌ ( എറണാകുളം , കേരളം ) ആയിരുന്നു അതിരൂപതയുടെ പ്രഥമ ആസ്ഥാനം എന്നതിനാലാണ് വരാപ്പുഴ അതിരൂപത എന്ന പേര് കൈവന്നത്.
പിന്നീട് നിലവിലെ ആസ്ഥാന മന്ദിരം ഏറണാകുളത്തേക്ക് മാറ്റിയ ശേഷം പേര് അത് പോലെ തന്നെ നിലനിർത്തുകയായിരുന്നു.
നിലവിൽ 8 ഫെറോനകളും 61 ഇടവകകളും 85 മിഷൻ കേന്ദ്രങ്ങളും ഉള്ള അതിരൂപതയിൽ 2001 ലെ ജനസംഖ്യാ കണക്കെടുപ്പ് പ്രകാരം 270,188 കത്തോലിക്കരാണ് ഉള്ളത്.
കേരളത്തിലെ എറണാകുളം , തൃശൂർ എന്നീ ജില്ലകളിലായി 1500 ചതുരശ്ര കി.
പ്രദേശത്തായി അതിരൂപത വിന്യസിച്ചിരിക്കുന്നു.
1986 ഫെബ്രുവരി 7-ന് കത്തോലിക്കാ സഭാ തലവൻ ജോൺ പോൾ രണ്ടാമൻ ഇവിടം സന്ദർശിച്ചിരുന്നു.
1657ലെ കർമലീത്ത മിഷനറിമാരുടെ ആഗമനത്തോട് കൂടിയാണ് വരാപ്പുഴ അതിരൂപതയുടെ ഉദ്ഭവം.
അവരിൽ പ്രധാനിയായിരുന്നു ഫാ ജോസഫ് സെബസ്ത്യാനി .
ചരിത്ര പ്രസിദ്ധമായ കൂനൻ കുരിശ് സത്യ (1653) ത്തിന് ശേഷം റോം നിയമിക്കുന്ന ഈശോ സഭാക്കാരായ മെത്രാന്മാരെ മേലിൽ അനുസരിക്കില്ല എന്ന് സീറോ-കൽദായ റീത്തിൽ പെട്ടവർ  ശപഥംചെയ്തിരുന്ന കാലഘട്ടമായിരുന്നു അത്.
തന്റെ  നിരന്തര പരിശ്രമം മൂലം അവരിൽ കുറെ പേരെയൊക്കെ  റോമൻ കത്തോലിക്കാ സഭയിലേക്ക് തിരികെ കൊണ്ടുവരാൻ അദ്ദേഹത്തിന് കഴിഞ്ഞു.
1659ൽ അലക്സാണ്ടർ ഏഴാമൻ മാർപ്പാപ്പ മലബാർ വികരിയത്ത് രൂപീകരണം പ്രഖ്യാപിച്ചു.
ജോസഫ് സെബ്സ്ത്യാനിയെ വികാർ അപ്പസ്തോലിക് ആയി നിയമിക്കുകയും ചെയ്തു.
വരാപ്പുഴയായിരുന്നു മലബാർ വികാരിയത്തിന്റെ ആസ്ഥാനം.
1693 ൽ ഡച്ചുകാർ പോർച്ചുഗീസുകാരെ കീഴടക്കി  മലബാറും കൊച്ചിയും പിടിച്ചടക്കി.
കർമ്മലീത്ത മിഷനറിമാർക്ക് മടങ്ങി പോകേണ്ടി വന്ന സാഹചര്യത്തിൽ സെബസ്ത്യാനി തദ്ദേശീയനായ ചാണ്ടി പറമ്പിലിനെ ( അലക്സാണ്ടർ ദെ കാംപോ ) തന്റെ പിൻഗാമിയായി 1693 ൽ അവരോധിച്ചു.
പോർച്ചുഗീസ് സംരക്ഷണത്തിൽ ലത്തീൻ കത്തോലിക്കാ സഭയുടെ വളർച്ച ത്വരിതപെടുത്തിയിരുന്ന കർമ്മലീത്ത മിഷനറിമാരെ  ഡച്ച് അധിനിവേശ പ്രവിശ്യകളിൽ നിന്ന് നാടുകടത്തിയത് മലബാർ വികാരിയത്തിന്റെ നിലനിൽപ്പിനെ സാരമായി ബാധിച്ചിരുന്നെങ്കിലും ചാണ്ടി പറമ്പിലിന്റെ നേതൃത്വത്തിൽ വികാരിയത്ത് പിടിച്ചു നിന്നു.
1709 ൽ ക്ലെമന്റ് പതിനൊന്നാമൻ പാപ്പ പുറപ്പെടുവിച്ച തിരുവെഴുത്തിലൂടെ മലബാർ വികാരിയത്തിനെ വരാപ്പുഴ വികാരിയത്തായി ഉയർത്തുകയും ബിഷപ്‌ ആഞ്ചലോ ഫ്രാൻസിസ്കോയെ വരാപ്പുഴ വികാരിയത്തിന്റെ പ്രഥമ വികാർ അപ്പസ്തോലിക്കയായി നിയമിക്കുകയും ചെയ്തു.
1838 ൽ ഗ്രിഗറി പതിനാറാമൻ മാർപ്പാപ്പ പുറപ്പെടുവിച്ച തിരുവെഴുത്ത് " മുൾത്താ പ്രോക്ലാര " വഴി കൊച്ചി, കൊടുങ്ങല്ലൂർ, കൊല്ലം രൂപതകളെ വരാപ്പുഴ വികാരിയത്തിനു കീഴിലാക്കി.
എങ്കിലും പിന്നീട് 1845 ൽ കൊല്ലം രൂപതയെ വേർപെടുത്തി വരാപ്പുഴ വികാരിയതിന്റെ സാമന്ത രൂപതയാക്കി മാറ്റി.
1886 ൽ ലിയോ പതിമൂന്നാമൻ മാർപ്പാപ്പ പുറപ്പെടുവിച്ച പ്രസിദ്ധമായ ' ഹൂമനെ സാളുത്തിസ് ഓക്തർ ' തിരുവെഴുത്ത് വഴി ഭാരത സഭ ഹയരാർക്കി സ്ഥാപിക്കപ്പെട്ടപ്പോൾ വരാപ്പുഴ വികാരിയത്തിനെ അതിരൂപതാ പദവിയിലേക്ക് ഉയർത്തി.
അന്നേരത്തെ വികാർ അപ്പോസ്തോലിക്ക് ആയിരുന്ന മോസ്റ്റ്‌.
ഡോ .
ലിയനാർഡോ മെലനോയെ ആദ്യ ആർച്ച്  ബിഷപ്പായി നിയമിച്ചു.
1886 ൽ വരാപ്പുഴ അതിരൂപതയിൽ നിന്നും കൊല്ലം രൂപതയിൽ നിന്നും വേർപെടുത്തിയ 34 ലത്തീൻ പള്ളികളെ ചേർത്ത് കൊച്ചി രൂപത പുനർ നിർമിച്ചു.
1887 ൽ  ലിയോ പതിമൂന്നാമൻ മാർപ്പാപ്പ പുറപ്പെടുവിച്ച ക്വാദ് യാം പ്രിദെം എന്ന തിരുവെഴുത്ത് പ്രകാരം  സിറിയൻ കത്തോലിക്കരെ കോട്ടയം, തൃശൂർ എന്നീ വികാരിയത്തുകളുടെ കീഴിലാക്കി.
അങ്ങനെ വരാപ്പുഴ അതിരൂപത സമ്പൂർണ്ണ ലത്തീൻ അതിരൂപതയായി മാറി.
പുതിയ അതിരൂപത ആസ്ഥാനം
പത്തൊൻപതാം നൂറ്റാണ്ടിന്റെ  അവസാനമായപ്പോഴേക്കും എറണാകുളം ലത്തീൻ കത്തോലിക്കരുടെ കേന്ദ്രമായി തീർന്നു.
14 പള്ളികളും 28340 ലത്തീൻ കത്തോലിക്കരും അടങ്ങുന്ന 46 ശതമാനത്തോളം വരുന്ന വിശ്വാസ സമൂഹം ഏറണാകുളത്തിന്റെ പത്തു കിലോമീറ്റർ ചുറ്റളവിൽ തന്നെ ഉണ്ടായിരുന്നു.
വികസന സാധ്യതകൾ കൂടി കണക്കിലെടുത്ത് പരി.
സിംഹാസനത്തിന്റെ അംഗീകാരത്തോടെ അന്നത്തെ ആർച്ച് ബിഷപ്പായിരുന്ന ബെർനാഡ് പിതാവിന്റെ നേതൃത്വത്തിൽ 1904 -ൽ അതിരൂപതാസ്ഥാനം ഏറണാകുളത്തേക്ക് മാറ്റി.
പ്രഥമ തദ്ദേശീയ മെത്രാൻ
എവിടെയൊക്കെ ആവശ്യത്തിന് തദ്ദേശീയ വൈദികരുണ്ടോ അവിടെയല്ലാം ഭരണം തദ്ദേശീയരെ ഏൽപ്പിച്ച് മിഷനറിമാർ മടങ്ങണം എന്ന പതിനൊന്നാം പിയൂസ് മാർപ്പാപ്പയുടെ പ്രഖ്യാപനത്തിന് ശേഷമാണ് വരാപ്പുഴ അതിരൂപതയ്ക്ക് പ്രഥമ തദ്ദേശീയ മെത്രാനെ ലഭിക്കുന്നത്.
അതിരൂപതയിൽ പെട്ട കുരിശിങ്കൽ ഇടവക അംഗമായ വൈദികൻ ജോസഫ് അട്ടിപ്പേറ്റി 1934 ൽ അതിരൂപതയുടെ പ്രഥമ തദ്ദേശീയ മെത്രാനായി നിയമിതനായി.
അദേഹത്തിന്റെ മുൻഗാമി ആയിരുന്ന എയ്ഞ്ചൽ മേരി പിതാവായിരുന്നു വരാപ്പുഴ അതിരൂപതയുടെ അവസാനത്തെ വിദേശ മെത്രാൻ .
തദ്ദേശീയ മെത്രാന്മാർ 1934- 1970 ജോസഫ് അട്ടിപ്പേറ്റി 1971- 1986 ജോസഫ് കേളന്തറ 1987- 1996 കൊർണേലിയൂസ് ഇലഞ്ഞിക്കൽ 1996- 2009 ഡാനിയൽ അച്ചാരുപറമ്പിൽ 2010- ഫ്രാൻസിസ് കല്ലറക്കൽ സാമന്ത രൂപതകൾ കൊച്ചി രൂപത ( 4 ഫെബ്രുവരി 1558 ) കോഴിക്കോട് രൂപത ( 12 ജൂൺ 1923 ) വിജയപുരം രൂപത ( 14 ജൂലൈ 1930 ) കോട്ടപ്പുറം രൂപത ( 3 ജൂലൈ 1987 ) കണ്ണൂർ രൂപത ( 05 നവംബർ 1998 ) സുൽത്താൻപെട്ട് രൂപത ( 28 ഡിസംബർ 2013 ) അവലംബം പുറത്തേക്കുള്ള കണ്ണികൾ http://www.verapoly.in/wordpress/%5Bപ്രവർത്തിക്കാത്ത+കണ്ണി%5D ഔദ്യോഗിക വെബ്സൈറ്റ്] http://www.ucanews.com/diocesan-directory/html/dps-ia_verapoly.php/ ഡയസീഷൻ ഡയറക്ടറി]
വരാഹകല്പവൃത്താന്തവർണ്ണനം
മഹാപുരാണങ്ങളിൽ ഒന്നായ സ്കന്ദപുരാണത്തിലെ ഒരു വർണ്ണനയാണ് വരാഹകല്പവൃത്താന്തവർണ്ണനം .
മാർക്കണ്ഡേയൻ ഇതു വിവരിയ്ക്കുന്നതായാണ് ആഖ്യാനം.
ലോകം മുഴുവൻ സംഹരിച്ച ശേഷം ശങ്കരൻ പ്രളയജലത്തിൽ ശയിയ്ക്കുകയാണെന്നു മാർക്കണ്ഡേയൻ മനസ്സിലാക്കുന്നു.
അദ്ദേഹത്തിന്റെ പാദത്തിനു സമീപം ഉമയെയും കാണുന്നു.
ഉറക്കമുണർന്ന മഹാദേവൻ കൈകൾ കൊണ്ട് ജലത്തെ ഇളക്കിമറിച്ചു.
ജഗത് വെള്ളത്തിനടിയിലാണെന്നു മനസ്സിലാക്കിയ ദേവൻ  ഉടൻ വരാഹരൂപം ധരിക്കുന്നു.
വരാസവസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Perseus_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ്‌ വരാസവസ് (Perseus).
ഏറ്റവുമധികം പഠിക്കപ്പെട്ട ചരനക്ഷത്രമായ അൽഗോൾ ഈ നക്ഷത്രരാശിയിലാണ്‌.
β {\displaystyle \beta } Per അഥവാ അൽഗോൾ ആണ്‌ ഈ നക്ഷത്രരാശിയിലെ ഏറ്റവും പ്രധാനപ്പെട്ട നക്ഷത്രം.
ഇത് ഒരു ചരനക്ഷത്രമാണ്‌ .
2.867 ദിവസത്തിന്റെ കാലയളവിൽ ഇതിന്റെ ദൃശ്യകാന്തിമാനം 2.12 ൽ നിന്നും 3.39 ആയി മാറുന്നു.
ഇത് നഗ്നനേത്രങ്ങൾ കൊണ്ടുതന്നെ തിരിച്ചറിയാനാകുന്ന വ്യത്യാസമാണ്‌.
M34 പ്രകാശമേറിയ ഒരു ഓപ്പൺ ക്ലസ്റ്ററാണ്‌ .
M76 ഒരു ഗ്രഹനീഹാരികയാണ് .
ഇത് ലിറ്റിൽ ഡംബ്‌ബെൽ നീഹാരിക (Little Dumbbell Nebula) എന്നറിയപ്പെടുന്നു.
NGC 869 , NGC 884 എന്നീ ഓപ്പൺ ക്ലസ്റ്ററുകൾ അടുത്തടുത്തായി ഈ നക്ഷത്രരാശിയിലുണ്ട്.
ഇവയെ രണ്ടിനെയും ചേർത്ത് h + χ Per എന്നു പറയുന്നു.
ഇത് നഗ്നനേത്രങ്ങൾ കൊണ്ട് കാണാനാകും
വസന്തത്തിന്റെ മുറിവ്
എം. ഗംഗാധരൻ മലയാളത്തിലേയ്ക്ക് തർജ്ജമ ചെയ്ത കൃതിയാണ് വസന്തത്തിന്റെ മുറിവ് .
വിവർത്തനസാഹിത്യത്തിനുള്ള 1998-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനായിരുന്നു അവലംബം
വസന്തമാലിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അർദ്ധസമവൃത്തം എന്ന വിഭാഗത്തിൽ പെടുന്ന വൃത്തമാണ്‌ വസന്തമാലിക .
ആദ്യത്തേയും മൂന്നാമത്തേയും വരികളിൽ സ ഗണം, സ ഗണം, ജ ഗണം എന്നിങ്ങനെ മൂന്ന് ഗണങ്ങളും അവസാനം രണ്ട് ഗുരുവും ; രണ്ടാമത്തേയും നാലാമത്തേയും വരികളിൽ സ ഗണം, ഭ ഗണം, ര ഗണം, യ ഗണം എന്നിങ്ങനെ നാല്‌ ഗണങ്ങളും വരുന്ന വൃത്തമാണ്‌ വസന്തമാലിക.
ലക്ഷണം “ വിഷമേ സ സ ജം ഗ ഗം സമത്തിൽ
സ ഭ രേഫം യ വസന്തമാലികയ്ക്ക്.
വസന്ത് കുമാർ
മലയാള ചലച്ചിത്രരംഗത്തെ ഛായാഗ്രാഹകൻ എന്ന നിലയിൽ പ്രശസ്തനാണ് വസന്ത് കുമാർ.
1979ൽ പുറത്തിറങ്ങിയ നീയോ ഞാനോ ആണ് ആദ്യ ചിത്രം.
തുടർന്ന് 40ഓളം സിനിമകൾക്കും 20ഓളം പരസ്യചിത്രങ്ങൾക്കും ഇദ്ദേഹം ക്യാമറ ചലിപ്പിച്ചിട്ടുണ്ട് .
പെയിന്റിങ്ങിൽ കുട്ടിക്കാലം മുതൽതല്പരനായിരുന്നു.
ദൽഹി യൂണിവേഴ്സിറ്റിയിൽ  ബിരുദവും   പൂനെ ഫിലിം ഇൻസ്റ്റിട്യൂട്ടിൽ നിന്നും ഛായാഗ്രഹണത്തിൽ ഡിപ്ലോമയുമെടുത്തു .
ഭരതൻ സംവിധാനം ചെയ്ത ഓർമ്മക്കായ് എന്ന ചിത്രത്തിലൂടെ 1982ൽ മികച്ച ഛായാഗ്രാഹകനുള്ള സംസ്ഥാന അവാർഡ് കരസ്ഥമാക്കി .
നീ കേൾക്കുവാനായ് എന്ന ആൽബത്തിൽ ഒരു ഗാനവും എഴുതിയിട്ടുണ്ട് അവലംബം
വസന്തത്തിന്റെയും ശരത്കാലത്തിന്റെയും ഘട്ടം History of China History of China ANCIENT 3 Sovereigns and 5 Emperors Xia Dynasty 2100–1600 BC Shang Dynasty 1600–1046 BC Zhou Dynasty 1045–256 BC Western Zhou Eastern Zhou Spring and Autumn Period Warring States Period IMPERIAL Qin Dynasty 221 BC–206 BC Han Dynasty 206 BC–220 AD Western Han Xin Dynasty Eastern Han Three Kingdoms 220–280 Wei , Shu Wu Jin Dynasty 265–420 Western Jin 16 Kingdoms 304–439 Eastern Jin Southern Northern Dynasties 420–589 Sui Dynasty 581–618 Tang Dynasty 618–907 ( Second Zhou 690–705 ) 5 Dynasties 10 Kingdoms 907–960 Liao Dynasty 907–1125 Song Dynasty 960–1279 Northern Song W. Xia Southern Song Jin Yuan Dynasty 1271–1368 Ming Dynasty 1368–1644 Qing Dynasty 1644–1911 MODERN Republic of China 1912–1949 People's Republic of China 1949–present Republic of China ( Taiwan ) 1945–present Related articles
വസന്തത്തിന്റെയും ശരത്കാലത്തിന്റെയും കാലഘട്ടം ( ലഘൂകരിച്ച ചൈനീസ് : 春秋 时代 ; പരമ്പരാഗത ചൈനീസ് : 春秋 時代 ; പിൻയിൻ : Chūnqiū Shídài ) ചൈനയുടെ ചരിത്രത്തിലെ 771 ബിസി മുതൽ 476 ബിസി വരെ നീണ്ടുനിന്ന കാലഘട്ടമാണ്.
(ചില വിദഗ്ദ്ധരുടെ അഭിപ്രായത്തിൽ ഈ കാലഘട്ടം 403 ബിസിവരെ നീണ്ടുനിന്നു ) കിഴക്കൻ ഷൗ രാജവംശത്തിന്റെ ആദ്യപകുതിയാണ് ഈ കാലഘട്ടം.
വസന്തത്തിന്റെയും ശരത്കാലത്തിന്റെയും രേഖകൾ എന്ന ലു രാജ്യത്തിന്റെ ചരിത്രത്തിൽ നിന്നാണ് (722 ബിസി മുതൽ 479 ബിസി വരെ) ഈ പേര് ലഭിച്ചിരിക്കുന്നത്.
771 ബിസിയിൽ ക്വാൺറോങ് അധിനിവേശം പടിഞ്ഞാറൻ ഷൗ രാജ്യത്തെയും അതിന്റെ തലസ്ഥാനമായിരുന്ന ഹാവോജിങ് നഗരത്തെയും നശിപ്പിച്ചു.
ഷൗ രാജാവ് ഇതോടെ കിഴക്കൻ തലസ്ഥാനമായ ലുവോയി (洛邑) നഗരത്തിലേയ്ക്ക് മാറി.
ഈ സംഭവം കിഴക്കൻ ഷൗ രാജവംശത്തിന്റെ തുടക്കമായി കണക്കാക്കപ്പെടുന്നു.
കിഴക്കൻ ഷൗ രാജവംശത്തിന്റെ ഭരണകാലം വസന്തത്തിന്റെയും ശരത്കാലത്തിന്റെയും കാലഘട്ടം, യുദ്ധം ചെയ്യുന്ന രാജ്യങ്ങളുടെ കാലഘട്ടം എന്നിങ്ങനെ രണ്ടായി തിരിച്ചിരിക്കുന്നു.
വസന്തത്തിന്റെയും ശരത്കാലത്തിന്റെയും കാലഘട്ടത്തോടുകൂടി ചൈനയിലെ ഫെങ്ജിയാൻ എന്ന ഫ്യൂഡൽ സമ്പ്രദായത്തിന്റെ പ്രസക്തി നഷ്ടപ്പെട്ടു.
ഷൗ രാജസദസ്സിന് വളരെ ചെറിയ അധികാരമേ ഉണ്ടായിരുന്നുള്ളൂ.
ഷൗ രാജാവിന്റെ അധികാരം ക്ഷയിച്ചതോടുകൂടി പ്രാദേശിക ഭരണാധികാരികൾക്ക് (ഇവരിൽ മിക്കവരും ഷൗ രാജകുടുംബവുമായി രക്തബന്ധമുള്ളവരായിരുന്നു) ശക്തി വർദ്ധിച്ചു.
ഏറ്റവും ശക്തരായ പന്ത്രണ്ട് സാമന്തരാജ്യങ്ങൾ ഇടയ്ക്കിടെ ഒത്തുകൂടി കാര്യങ്ങൾ തീരുമാനിച്ചിരുന്നു.
രാജ്യങ്ങൾക്ക് പുറത്തേയ്ക്ക് സൈനികനീക്കങ്ങൾ നടത്തുകയോ പ്രശ്നക്കാരായ സാമന്തരാജാക്കന്മാരെ അമർച്ച ചെയ്യുകയോ പോലുള്ള കാര്യങ്ങൾ ഇത്തരം ചർഛ്കകളിലായിരുന്നു തീരുമാനിഛ്കിരുന്നത്.
ഒരു സാമന്ത രാജാവിനെ ചിലപ്പോൾ അധികാരിയായി ( ചൈനീസ് : 伯 ; പിൻയിൻ : bó ; പിന്നീട് ചൈനീസ് : 霸 ; പിൻയിൻ : bà ) പ്രഖ്യാപിച്ചിരുന്നു.
ബിസി ആറാം നൂറ്റാണ്ടോടുകൂടി ദുർബലരായ രാജ്യങ്ങളെ വലിയ സാമന്തരാജ്യങ്ങൾ കീഴടക്കുകയും ഏതാനം രാജ്യങ്ങൾ മാത്രം അവശേഷിക്കുന്ന സ്ഥിതി ഉണ്ടാവുകയും ചെയ്തു.
ചു വു എന്നിവയെപ്പോലുള്ള ചില രാജ്യങ്ങൽ ഷൗ രാജ്യത്തിൽ നിന്ന് സ്വതന്ത്രമാണെന്ന നിലപാടും എടുത്തിരുന്നു.
ഈ രാജ്യങ്ങൾ ശക്തി പ്രാപിച്ചതോടുകൂടി ഇവർ തമ്മിലുള്ള മത്സരം വർദ്ധിക്കുകയും യുദ്ധം ചെയ്യുന്ന രാജ്യങ്ങളുടെ കാലഘട്ടം 403 ബിസിയോടുകൂടി തുടങ്ങുകയും ചെയ്തു.
ഈ കാലഘട്ടത്തിൽ ജിൻ, ഷാവോ വൈ എന്നീ കുടുംബങ്ങൾ രാജ്യത്തെ വിഭജിച്ചു.
ജിൻ രാജ്യം ശക്തമായിരുന്ന ഒരു കാലയളവിന് ശേഷം ജിൻ രാജ്യത്ത് ഒരു ആഭ്യന്തരയുദ്ധമുണ്ടാവുകയും പല കുലീന കുടുംബങ്ങളും ഇല്ലാതെയാവുകയും ചെയ്തു.
ഹാൻ , വൈ , ഷാവോ എന്നിങ്ങനെ മൂന്ന് രാജ്യങ്ങളായി ജിൻ രാജ്യം വിഭജിക്കപ്പെട്ടു.
അവസാനം ഷൗ സാമ്രാജ്യത്തിൽ ഏഴ് പ്രധാന രാജ്യങ്ങളാണ് അവശേഷിച്ചത്.
ജിൻ വിഭജിച്ചുണ്ടായ മൂന്ന് രാജ്യങ്ങളെക്കൂടാതെ ക്വിൻ, ചു, ക്വി എന്നീ ശക്തരായ രാജ്യങ്ങളും താരതമ്യേന ദുർബലരായ ക്വി രാജ്യവുമായിരുന്നു അവശേഷിച്ചത്.
ജിൻ രാജ്യത്തിന്റെ വിഭജനവും ക്വി ഭരണം ടിയാൻ പിടിച്ചെടുത്തതും യുദ്ധം ചെയ്യുന്ന രാജ്യങ്ങളുടെ കാലഘട്ടത്തിന്റെ തുടക്കം കുറിക്കുന്നു.
കുലീനവർഗ്ഗം
വു രാജാവ് ഷാങ് കാലഘട്ടത്തിലെ "ചക്രവർത്തി" (ഡി) എന്ന സ്ഥാനം നിർത്തലാക്കി.
രാജാവ് എന്ന പദവിയായിരുന്നു ഷൗ രാജവംശത്തിലെ ഏറ്റവും വലിയ പദവി.
രാജാവിന് കീഴിൽ അഞ്ച് തരം സാമന്തന്മാരുണ്ടായിരുന്നു: ഡ്യൂക്ക് – ഗോങ് 公(爵) മാർക്വി അല്ലെങ്കിൽ മാർക്വസ് – ഹൗ 侯(爵) കൗണ്ട് – ബോ 伯(爵) വിസ്കൗണ്ട് – സി 子(爵) ബാരൺ – നാൻ 男(爵)
രാജവംശം രൂപീകരിച്ചപ്പോൾ നൽകിയ ഈ സ്ഥാനങ്ങൾ പിൽക്കാലത്ത് മാറ്റം വരുത്തിയിട്ടില്ല.
തികച്ചും ദുർബ്ബലമായ സോങ് രാജ്യത്തിന്റെ തലവൻ ഗോങ് ആയിരുന്നുവെങ്കിലും അതിശക്തമായ ചു രാജ്യത്തിന്റെ മേധാവി ‘സി’ എന്ന സ്ഥാനമുള്ളയാളായിരുന്നു.
ചു രാജ്യം ഷൗ രാജവംശത്തിന്റെ പിൻതലമുറക്കാരല്ലാത്തതുകാരണം സംസ്കാരമില്ലാത്തവരായാണ്  രാജ്യക്കാരെ കണക്കാക്കിയിരുന്നത്.
ഷൗ രാജ്യത്തേയ്ക്ക് ചു കടന്നുകയറാൻ ശ്രമിക്കുന്നതിനെ മറ്റു രാജ്യങ്ങൾ ചേർന്ന് തടഞ്ഞിരുന്നു.
ചെങ്പു യുദ്ധം (632 BC), ബി യുദ്ധം (595 BC), യാൻലിങ് യുദ്ധം (575 BC) എന്നിവ ഉദാഹരണം.
അഞ്ച് ക്ലാസിക്കുകളുടെ ഒരു രൂപം ഈ കാലഘട്ടത്തിൽ നിലവിലുണ്ടായിരുന്നു.
കൺഫ്യൂഷ്യസാണ് ഈ കാലഘട്ടത്തിന്റെ അവസാനസമയത്ത് കവിതകളുടെ പുസ്തകം , രേഖകളുടെ പുസ്തകം , ചടങ്ങുകളുടെ പുസ്തകം എന്നിവ ക്രമപ്പെടുത്തിയതെന്നാണ്.
ആധുനിക കാലത്തെ വിദഗ്ദ്ധർ കരുതുന്നത് ഈ കൃതികളെല്ലാം ഒറ്റ വ്യക്തി രചിച്ചതായിരിക്കാൻ സാദ്ധ്യതയില്ലെന്നാണ്.
"മുകളിലുള്ള ചക്രവർത്തിയെപ്പറ്റി" (ഷാങ് ഡി) ഗ്രന്ഥങ്ങളിൽ പ്രതിപാദിക്കുന്നുവെങ്കിലും കൺഫ്യൂഷ്യൻ ഗ്രന്ഥങ്ങളിൽ ദേവകളെപ്പറ്റിയുള്ള വിശദമായ മിഥോളജികൾ ചർച്ച ചെയ്യുന്നില്ല.
രാജവംശം ആരംഭിച്ച വെൻ രാജാവും വു രാജാവും ദൈവങ്ങളായി ആരാധിക്കപ്പെട്ടിരുന്നു.
കുറിപ്പുകൾ അവലംബം ഗ്രന്ഥസൂചിക കൂടുതൽ വായനയ്ക്ക് Ebrey, Patricia Buckley (1999).
The Cambridge Illustrated History of China .
ISBN 0-521-66991-X (paperback).
പുറത്തേയ്ക്കുള്ള കണ്ണികൾ Spring and Autumn Period എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
— linked to their occurrences in classical Chinese texts.
Art of the Spring and Autumn Period എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
വസന്തപഞ്ചമി ഇംഗ്ലീഷ് വിലാസം https://ml.wikipedia.org/wiki/Vasant_Panchami വസന്തപഞ്ചമി ആഘോഷത്തിനായി സരസ്വതീദേവിയുടെ രുപം കൽക്കത്തയിൽ
ഇതിന് ശ്രീപഞ്ചമി എന്നും പേരുണ്ട്.
മാഘമാസത്തിലെ വെളുത്തപക്ഷത്തിലെ അഞ്ചാം നാൾ - പഞ്ചമി-- ആണ്‌ ശ്രീ പഞ്ചമിയായും വസന്ത പഞ്ചമിയായും സരസ്വതി പഞ്ചാമിയായും ആഘോഷിക്കുന്നത്‌.
വിദ്യാരംഭത്തിന്റെ- - സരസ്വതീ പൂജയുടെ - ദിവസമാണ്‌ വസന്ത പഞ്ചമി.
പതംഗങ്ങളുടെ ഉത്സവമായും ഇത്‌ കൊണ്ടാടാറുണ്ട്‌.
ശകവർഷത്തിലെ മാഘമാസത്തോടെയാണ്‌ ശിശിര ഋതുവിന്റെ തുടക്കം .
ജനുവരി അവസാനമാണ്‌ ഋതു പരിവർത്തനം.
ശിശിരാരംഭത്തിലെ ശുക്ലപക്ഷ പഞ്ചമി നാളാണ്‌ വസന്തപഞ്ചമി എന്നറിയപ്പെടുന്നത്‌.
ഇത് ഫെബ്രുവരി ആദ്യ പകുതിയിലാണ് സാധാരണ വരുക.
മാർച്ച്‌അവസാനത്തോടെ മാത്രമേ വസന്ത ഋതു തുടങ്ങുകയുള്ളൂ .
ശ്രീ പഞ്ചമി യെന്ന വസന്ത പഞ്ചമി ഹിന്ദുക്കളുടെ വിദ്യാരംഭദിവസമാണ്‌ .
ഇന്ത്യയിലെങ്ങും വസന്ത പഞ്ചമിക്ക്‌ കുട്ടികളെ ആദ്യാക്ഷരം തുടങ്ങിക്കുകയും സവിശേഷ സരസ്വതീ പൂജകൾ നടത്തുകയും ചെയ്യുന്നു.
കേരളം മാത്രമാണ്‌ അപവാദം.
ഇവിടെ വിജയദശമി നാളിലാണ്‌ വിദ്യാരംഭം .
പ്രകൃതിയിലെ പുതു മുളകളുടെ കാലമാണ്‌ വസന്തം.
ശിശിരത്തിൽ ഇല പൊഴിയുന്ന മരങ്ങളിൽ പുതിയ നാമ്പുകളും മുകുളങ്ങളും ഉണ്ടാവുന്നു.
മാവുപോലുള്ള മരങ്ങൾ ഫലസമൃദ്ധിക്കായി സജ്ജമാവുന്നു.
ഇതേ പോലെ വസന്താരംഭത്തിൽ ബുദ്ധിയിൽ അറിവിന്റെ പുതു മുകുളങ്ങൾ ഉണ്ടാവുന്നു എന്നാണ്‌ വിശ്വാസം.
കേരളത്തിൽ നവരാത്രിക്കാലത്ത്‌ നടത്തുന്ന സരസ്വതീപൂജയും ആഘോഷങ്ങളും വസന്തപഞ്ചമിനാളിൽ നടക്കുന്നു എന്ന്‌ സാമാന്യമായി പറയാം.
പുസ്തകങ്ങളും പേനയും തൊഴിലുപകരണങ്ങളും പൂജക്ക്‌ വെക്കുന്നു.
സംഗീതജ്ഞൻമാർ സംഗീത ഉപകരണങ്ങൾ സരസ്വതിയുടെ കാൽക്കൽ വെച്ച്‌ പൂജിക്കുന്നു.
കവികളുടെ പ്രിയപ്പെട്ട ദിനങ്ങളിൽ ഒന്നായ വാസന്ത പഞ്ചമിയും ഇതേ ദിവസം തന്നെ ആണെന്ന് കരുതപ്പെടുന്നു .
അനുരാഗത്തില് ‍ചന്ദ്രനുള്ള പ്രാധാന്യം ഈ ദിവസത്തെ പ്രണയവുമായി കവികൾക്ക് പ്രിയപ്പെട്ടതാക്കുന്നു .
പഞ്ചാബിൽ
പഞ്ചാബിലിത്‌ കടുക് പൂക്കൾ വിരിഞ്ഞ് വയലുകൾ മഞ്ഞയാവുന്ന കാലമാണ്‌.
അതുകൊണ്ട്‌ പഞ്ചാബികൾ ഈ ദിവസം മഞ്ഞ വസ്ത്രമണിയുന്നു.
വിഭവ സമൃദ്ധമായ സദ്യയും ഉണ്ടാക്കുന്നു.
ഉത്തരേന്ത്യയിൽ പട്ടം പറത്തൽ നടക്കുന്നത്‌ ഈ ദിവസമാണ്‌.
വസന്ത് ഗൗരിക്കർ ഇംഗ്ലീഷ് വിലാസം https://ml.wikipedia.org/wiki/Vasant_Gowarikar
ഇന്ത്യയുടെ ബഹിരാകാശ ശാസ്ത്രരംഗത്ത് നിർണായക പങ്കുവഹിച്ച ശാസ്ത്രജ്ഞനായിരുന്നു ഡോ. വസന്ത് ഗൗരിക്കർ (25 മാർച്ച് 1933 – 2 ജനുവരി 2015).
ഐ.എസ്.ആർ.ഒ.യിൽ മുൻരാഷ്ട്രപതി എ.പി.ജെ. അബ്ദുൽകലാം, ശാസ്ത്രജ്ഞരായ യു.ആർ. റാവു, പ്രമോദ് കാലെ എന്നിവരുടെ സഹപ്രവർത്തകനായിരുന്നു.
പുണെ സർവകലാശാലയുടെ വൈസ് ചാൻസലറായും 1991 മുതൽ 93 വരെ പ്രധാനമന്ത്രി പി.വി. നരസിംഹറാവുവിന്റെ ശാസ്ത്ര ഉപദേഷ്ടാവായും പ്രവർത്തിച്ചു.
പുരസ്കാരങ്ങൾ പത്മശ്രീ (1984) പത്മഭൂഷൺ (2008) അവലംബം ↑ ↑ Former ISRO chief V R Gowarikar dies in Pune
വസലിൻ ടോപോലോഫ് ഇംഗ്ലീഷ് വിലാസം https://ml.wikipedia.org/wiki/Veselin_Topalov
മുൻലോക ചെസ്സ് ചാമ്പ്യനും(2005-2006) ബൾഗേറിയൻ ഗ്രാൻഡ് മാസ്റ്ററുമാണ് വസലിൻ ടോപലോഫ് (pronounced [vɛsɛˈlin toˈpɑlof).
ജനനം മാർച്ച് 15 -1975.
ഗ്രാൻഡ് മാസ്റ്റർ പദവി 1992 ൽ ലഭിച്ചു.
ചെസ്സ് ഓസ്കർ പുരസ്കാരവും നേടുകയുണ്ടായി(2005).
ലോക നമ്പർ 1 സ്ഥാനവും ടോപോലോഫ് ഏപ്രിൽ 2006 മുതൽ ജനുവരി 2007 വരെ നിലനിർത്തിയിരുന്നു.
പുറംകണ്ണികൾ http://chessgames.com/player/veselin_topalov.html http://www.anand-topalov.com/en/veselin_topalov.html Archived 2011-09-11 at the Wayback Machine .
http://gambit.blogs.nytimes.com/tag/veselin-topalov/
വർണ നിഴൽത്തുമ്പി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(2024 ഫെബ്രുവരി) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
നിഴൽത്തുമ്പികൾ എന്ന തുമ്പി കുടുംബത്തിൽപ്പെട്ട ഒരു തുമ്പിയാണ് വർണ നിഴൽത്തുമ്പി .
വയനാട് ജില്ലയിലെ വെള്ളരിമലയിൽ നിന്നും 2023 ലാണ് ഈ തുമ്പിയെ കണ്ടെത്തിയത്.
പശ്ചിമഘട്ടത്തിലെ ഒരു തദ്ദേശീയ തുമ്പിയാണിത്.
സാധാരണയായി നിഴൽത്തുമ്പികളുടെ ആൺ-പെൺ തുമ്പികൾ തമ്മിൽ കാഴ്ച്ചയിൽ വലിയ വ്യത്യാസങ്ങൾ ഉണ്ടാകാറില്ല.
എന്നാൽ ഈ തുമ്പികളുടെ ആൺ-പെൺ തുമ്പികൾ കാഴ്ച്ചയിൽ വളരെയധികം വ്യത്യാസമുണ്ട്.
അടിഭാഗത്തെ ഇരുണ്ട തവിട്ട് നിറം ഒഴിച്ച് നിർത്തിയാൽ കണ്ണുകൾക്ക് മുഴുവനായും നീല നിറമാണ്.
ഉരസ്സിന് കറുപ്പ് നിറം.
ഉരസ്സിൽ നീല കലർന്ന വെളുത്ത നിറത്തിലുള്ള അടയാളങ്ങൾ ഉണ്ട്.
കറുപ്പ് കലർന്ന തവിട്ട് നിറത്തിലുള്ള ഉദരത്തിൽ മങ്ങിയ നീല നിറത്തിലുള്ള പൊട്ടുകൾ കാണാം.
കണ്ണുകളുടെ മുകൾ ഭാഗത്തിന് പച്ച നിറം, കീഴ്ഭാഗത്തിന് ചുവപ്പ് കലർന്ന തവിട്ട് നിറം.
ഉരസ്സിലെയും ഉദരത്തിലെയും അടയാളങ്ങൾക്ക് മഞ്ഞ നിറം.